తెలంగాణ బీసీ కమిషన్‌ వెల్లడి
ఈనాడు, బెంగళూరు: దేశవ్యాప్తంగా 2011లో చేపట్టిన సామాజిక, ఆర్థిక, కుల గణన వివరాలు బహిర్గతమైతేనే రాష్ట్రాలు బీసీల వర్గీకరణ, రిజర్వేషన్‌ కేటాయింపులు సులువుగా, పారదర్శకంగా చేపట్టగలవని తెలంగాణ బీసీ కమిషన్‌ అధ్యక్షుడు వకుళాభరణం కృష్ణమోహన్‌రావు అన్నారు. తెలంగాణ రాష్ట్ర బీసీ కమిషన్‌ బృందం బుధవారం కర్ణాటక వెళ్లింది. ఆ రాష్ట్ర బీసీ కమిషన్‌ అధ్యక్షుడు జయప్రకాశ్‌ హెగ్డేతో బెంగళూరులో వకుళాభరణం సమావేశమయ్యారు. ఈ సందర్భంగా మాట్లాడుతూ అన్ని రంగాల్లో బీసీల రిజర్వేషన్‌ పారదర్శకంగా చేపట్టేందుకు ఆయా రాష్ట్రాల కమిషన్లు ప్రయత్నిస్తున్నాయని వివరించారు. ఇందుకు కీలకమైన రెఫరెన్స్‌గా ఉండే 2011 జనగణన వివరాలను కేంద్రం కప్పిపుచ్చటం సరికాదని అభ్యంతరం తెలిపారు. ప్రజావాహినిలో ఉంచాల్సిన ఈ వివరాలు కనీసం బీసీ కమిషన్‌లకు కూడా అందుబాటులోకి తేలేదని అసహనం వ్యక్తం చేశారు. ఆగస్టు లేదా సెప్టెంబరులో దక్షిణ భారత బీసీ కమిషన్‌ సమ్మేళనాన్ని హైదరాబాద్‌లో నిర్వహిస్తామని కృష్ణమోహన్‌రావు తెలిపారు. దీనిద్వారా ప్రత్యేక తీర్మానాలను కేంద్రానికి సమర్పిస్తామన్నారు.
telamgaana bc kamishan velladi
eenaadu, bengaluru: desavyaaptamgaa 2011loo chepattina saamaajika, aardhika, kula ganana vivaraalu bahirgatamaitene rashtralu beeseela vargeekarana, reservation ketayimpulu suluvugaa, paaradarsakamgaa chepattagalavani telamgaana bc kamishan adhyakshudu vakulaabharanam krishnamohannaruva annaru. telamgaana rashtra bc kamishan brundam budhavaaram karnaataka vellindi. aa rashtra bc kamishan adhyakshudu jayaprakash hegdetho bengalurulo vakulaabharanam samavesamayyaru. ee sandarbhamgaa maatlaadutuu anni rangaallo beeseela reservation paaradarsakamgaa chepattenduku aayaa rashtrala kamishanlu prayatnistunnaayani vivarinchaaru. induku keelakamaina referensega unde 2011 janaganana vivaraalanu kendram kappipuchhatam sarikaadani abhyantaram telipaaru. prajaavaahinilo unchaalsina ee vivaraalu kaneesam bc kamishanlaku kuudaa andubaatuloki teledani asahanam vyaktam chesaru. aagastu leda septembarulo dakshina bhaarata bc kamishan sammelanaanni hyderabadelo nirvahistaamani krishnamohannaruva telipaaru. deenidwara pratyeka teermaanaalanu kendraaniki samarpistaamannaaru.